Publication: Magyar Közlöny
Issue: MK-2007-19 (Year: 2007, Number: 19)
Era: 2004-2010
Section: a 18/2007. (II. 20.) Korm. rendelethez
Paragraph Index: 81

2. Biztonsági dokumentáció 2.1. Az alagútra vonatkozó kiviteli terv biztonsági dokumentáció – a 2.2. pontban foglaltakon túlmenõen – különösen a következõket tartalmazza: – a tervezett struktúra leírása és annak megközelítése, valamint kialakításának és a várt mûködési megoldásoknak az értelmezéséhez szükséges tervek, – a forgalom elõrejelzését tartalmazó tanulmány, amely meghatározza és alátámasztja a veszélyes áruk szállításának várható feltételeit, az 1. melléklet 3.7. pontjában kért kockázatelemzéssel együtt, – a konkrét veszélyek vizsgálata, amely leírja azokat a lehetséges baleseteket, amelyek nyilvánvalóan befolyásolják az alagútban közlekedõk biztonságát, és amelyek az alagút használata során elõfordulhatnak, valamint a lehetséges következmények jellegét és nagyságrendjét; ennek a vizsgálatnak intézkedéseket kell meghatároznia és megalapoznia a balesetek valószínûségének és következményeinek csökkentése érdekében, – az ellenõrzõ szervezet vagy külsõ szakértõ biztonsággal kapcsolatos véleménye. 2.2. Az üzembe helyezési biztonsági dokumentációnak a tervezési szakaszban elõírt dokumentáció mellett a következõket kell tartalmaznia: – az alagút üzemi szervezet leírása, emberi és anyagi erõforrások és az alagútkezelõ által elõírt utasítások az alagút üzemeltetésének és karbantartásának biztosításához, – a segélyszolgálatokkal közösen kidolgozott vészhelyzeti intézkedési terv, amely tekintettel van a mozgáskorlátozott és a fogyatékkal élõ személyekre is, – a tapasztalatok állandó visszacsatolási rendszerének leírása, amely révén nyilvántarthatók és elemezhetõk az alagút üzemi rendkívüli események. 2.3. Az üzemelõ alagútra vonatkozó biztonsági dokumentációnak az üzembe helyezési dokumentáción túl a következõket kell tartalmaznia: – a bekövetkezett rendkívüli eseményekrõl szóló jelentés és ezek elemzése, – a végrehajtott biztonsági gyakorlatok jegyzéke és az ezekbõl levont tanulságok elemzése.

Source: https://magyarkozlony.hu/hivatalos-lapok/9452ee1513baf62a5066bfa7984eef3929396893/dokumentumok/54c186a15249d6710cf7f342cf1263498f2cda59/letoltes